**משפיעים על הסביבה**

**⏴ במבט חדש לכיתה ב**

**היקף יחידת הלימוד:** שיעור

**עמודים:** 75 - 76

# מטרות

* התלמידים יביאו דוגמאות לפגיעה של האדם בסביבה.
* התלמידים יערכו סיור בסביבה יאספו מידע על מפגעים בסביבה.
* התלמידים יעלו הצעות לשמירה על הסביבה.

# הערכות לשיעור

* להכין כרטיסי מילים **מפגעים, שומרים על הסביבה**
* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a1%d7%91%d7%99%d7%91%d7%aa-%d7%97%d7%99%d7%99%d7%9d/) את **הרקע התיאורטי המדעי** הרלוונטי לנושא סביבת חיים.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 39 - 41.

# מהלך השיעור (ראו בעמודים הבאים).

# מהלך השיעור: שומרים על הסביבה

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה נכיר דוגמאות לפגיעת האדם בסביבה. התלמידים יזהו בעצמם מפגעים ויציעו דרכים לשמור על הסביבה.  קוראים את הסיפור שבעמוד 75.  מקיימים דיון בעקבות קריאת הספור והשאלות שבתבנית **שיח** בעמוד זה.  איך הרגישה איה כשקרתה סביבה לא נקיה?  כיצד הילדים לכלכו את הסביבה?  מי נפגעים מסביבה לא נקיה?  כיצד אתם מרגישים בסביבה לא נקיה?  מה הילדים הציעו לעשות כדי לשמור על הסביבה?  מה עוד אפשר לעשות כדי לשמור על הסביבה?  מומלץ לערב את הילדים בפעולות לשמירה על הסביבה. הסיור בסביבה נועד לעורר מודעות לחשיבות השמירה על הסביבה ולקיחת אחריות על התנהגותם. |
| התנסות | יוצאים לסיור **מפגעים בסביבה**, עמוד 76.  אוספים מידע על מפגעים בסביבה, משערים כיצד הן נגרמו ומהן ההשלכות הסביבתיות של המפגע ומציעים מה לעשות כדי לטפל במפגע.  התלמידים משלימים בטבלה מידע על מפגעים בסביבה. השלמת המידע בטבלה מזמנת טיפול במיומנויות סיבה (הפעולה שעשו האנשים) ותוצאה (המפגע והשלכותיו).  מיומנות סיבה ותוצאה נכללת בקבוצת המיומנויות "זיהוי רכיבים וקשרים". |
| המשגה | מסכמים במליאת הכיתה:  כול קבוצה מדווחת על הממצאים שלה במליאת הכיתה. מסכמים איו סוגי מפגעים נמצאו- אילו מפגעים שכיחים יותר ועוד.  מסדרים את המילים במשפט המבולבל.  המורה מבלבלת את המשפטים שבתבנית **מה למדנו?,** עמוד 76.   1. וּלְעִתִּים הֵם פּוֹגְעִים בָּהּ; אָנוּ מַשְׁפִּיעִים עַל הַסְּבִיבָה, 2. לִשְׁמֹר מִפְּנֵי פְּגִיעָה צָרִיךְ עַל הַסְּבִיבָה.   קוראים את המשפטים שבתבנית **מה למדנו?,** עמוד 76. |
| יישום | עונים על משימת בית:   1. סַיְּרוּ בִּסְבִיבַת הַמְּגוּרִים שֶׁלָּכֶם וְהֵבִיאוּ דֻּגְמָאוֹת לְמִפְגָּעִים? 2. מָה אַתֶּם מַצִּיעִים לַעֲשׂוֹת כְּדֵי לְטַפֵּל בַּמִּפְגָּע? |
| סיכוםורפלקציה | מחברים משפתים עם כרטיסי המילים **מפגעים, שומרים על הסביבה**  הַשְׁלִימוּ: חָשׁוּב לִשְׁמֹר עַל הַסְּבִיבָה כִּי (השלימו) |